حقیقت گونشینین دؤرهسینه دولانساق عمروموز آرتار
یازار : میرزه عبدالصمد ملکی | بؤلوم : دین+0 به یه ن
بایرام و بیزیم عمروموزون چوخالماسی، یئرین گونش دؤرهسینه دولانماسی ایله یوخ، بلکه حقیقت گونشینین دؤرهسینه دولانماقلا اولار.
الله تعالی گئجه گوندوزون اوزونلوغونو فرقلی یاراتماقلا یئر اوزونده یاشاماق و فصللرین یارانماسینا سبب اولوب. بوردا دقّت یئرهجگیمیز جالب بیر نکته وار؛ یئر، 365 گون چالیشیب گونشین دؤرهسینه بیر دؤر دولاندی. بیز بئله دوشونوروق مثلاً یئر 40 دفعه گونشین دؤرهسینه دولانیبسا بیز ده 40 یاش بؤیوموشوک. بیر حالداکی انسان 40 مطلبی اؤرگشدیگی زمان 40 یاشی اولار ! باخاق گؤرک بایرامیمیز ها زماندیر ! هر کسین عمرو اونون علمی و فایدالیلیغی قدردیر.
امام صادقین (ع) مفضله گؤزل بیر سؤزو وار کی بئله بویورور: «سن اوشاقلارینا ارث قالسین دئیه کتاب آلیب کتابخانا ییغما بلکه دؤرد کتاب یاز کی سندن سونرا اوشاقلارینا ارث یئتیشسین».
سون نفسیمیزه قدر جامعهنین دویونلرینی آچماغا علم اؤیرنیب اؤیرتمهلیییک.
دونیانین لاپ قدیم بیتگیسی کشف اولدو
یازار : میرزه عبدالصمد ملکی | بؤلوم : تكنولوژی+0 به یه ن
هندین قدیم داغلیقلاریندا یوسونا (جلبکه) اوخشار بیتگی تاپیلیب کی عالملرین نظرینه گؤره 1.6 میلیارد بوندان اوّله عایددیر.
بیبیسینین وئردیگی خبره گؤره، سوئدین طبیعت تاریخی موزهسینین عالملری 1.6 میلیاردلیق فسیللر تاپیبلار. عالملر هندین مرکزینده یئرلشن «چیتراکوت» داغلیقلاریندا ایکی جور قیرمیزی یوسونا اوخشار فسیل تاپیبلار. اونلارین بیری ریشته – ریشته و او بیری اتلی قسمتلری اولان یوسوندور. عالملر بو فسیللرین فرقلی مولکولی قورولوشونو گؤروبلر.
سوئدین طبیعت موزهسی عالملریندن استفان بنگستون بو بارهده دئییر: بو قدمتده فسیلین اونون دی ان آیی قالمادیغی اوچون مولکولی قورولوشونو بو راحتلیقدا تشریح ائتمک اولماز آما قیرمیزی یوسونون خصوصیتلری ایله عینیدیر.
بو یوسونون کشفی ایله نئچه مولکلوللی موجودلارین شکل تاپماسی، قاباقجادان تصور اولاندان چوخ داها تئز باش وئردیگی بللی اولوب.
سنّی و شیعه
یازار : میرزه عبدالصمد ملکی | بؤلوم : دین+0 به یه ن
سنت اهلی ایچینده صوفیگرلیک عرفان و اهل بیته (ع) ارادت محفلی دیر.
شیعه دونیاسی سبّ و لعندن گؤردوکلری ضرری آیری زاددان گؤرمهییب. بیز اهل بیت (ع) مکتبینی برچسبلی و غیر مناسب پاکتلهمه ایله دنیایا تانیتدیرمیشیق.
شیعه و سنّینین طبیعی اختلافلارنیی کنارا قویماقلا بو گونکی اختلافلارین اساس عاملی سیاستبازلیق اولوب و ایندی بیری بو اختلافی آزالتماق ایستهسه مباحثه و مذاکره یولی ایله یوخ بلکه سیاست یولی ایله داخل اولمالیدیر.
مهربانچیلیغین اساس عاملی تعامل و گئت-گلدیر
روایتلرده گلدیگی کیمی کدورتی و اختلافی آرادان آپارماغین لاپ گؤزل یولو هدیه آلیب وئرمک و صله رحمین آرتماسی و بونلارا اوخشار ایشلردیر.
شیعه و سنی عقیدهسینده مشترک بیر عقیده ده امام زماندیر (عج). فقط اختلاف بوردادیر کی شیعهیه گؤره آخرینجی امام یاشاییر و بیر گون ظهور ائدهجک آما اهل سنته گؤره او حضرت امام حسنین نوادهلریندندیر و سونرا دونییا گلهجک.
ادبسیز اوشاقلارلا نئجه رفتار ائدک؟
یازار : میرزه عبدالصمد ملکی | بؤلوم : اجتماعی+0 به یه ن
اوشاقلارین قوناقلیق زمانی ادبسیزلیکلرینین عمده سببی اونلارا دقّت ائلهمهمکدیر. اونلار آیری زمانلار آتا-آنانین دقّت مرکزی و محبتی آلتیندا اولورلار آما قوناقلیق زمانی دقّتلر اونلارین اوستونده گؤتورولوب قوناغا چؤنور و بو زمان اوشاق همان آلیشدیغی دقّتی تازادان جلب ائلهمک اوچون بیر سئری هنجارسیز ایشلری گؤرمگه ال وورور.
بیر اوشاق جمع ایچینده یاراشمایان سؤزلر دیله گتیرنده و یا یاراماز ایشلر گؤرنده والدین محبتله اونا یاخینلاشیب اونو تحقیر ائتمهدن احتراملا اونون بو ایشینین اشتباه اولدوغونو تذکر وئرمهلیدیلر. بئلهنچی زمانلاردا سویوق قانلی اولماق چوخ مهم مسألهدیر. اوشاغین قاباغیندا دایانماق عوضینه اونون دقّتینی ماراقلی اولدوغو مسألهلره چکمک لازمدیر. مثلاً اونا بیر کتاب وئرمک، دیوارداکی قفسده اولان قوشون دیلی ایله اونونلا دانیشماق و . .. کیمی ایشلر.
خطرلی وسیلهلر اوشاغین الی چاتمادیغی یئره قویولمالیدیر کی سونرا اونو اونون الیندن آلماق مجبوریتینده اولمایاسیز. اونا نه قدر «یوخ» ، «دَیمه» ، «ائلهمه» کیمی سؤزلر آز ایشلتسز بیر او قدر یاخشی اولار. بیر شئیدن دقّتینی داغیتماق ایستهسز، دقّتینی اوندان داها جالب بیر شئیه طرف چکین.
اوشاقلاری هئچ واخت آما هئچ واخت جمع ایچینده تحقیر ائتمهیین و اشتباهلارینی هامینین ایچینده دانیشمایین. بیر عملینین اشتباه اولدوغونو بیلدیرمک ایستهسز، اونو خلوتجه اؤزو ایله دانیشمالیسیز.
بیر ده هر قوناقلیقدان قاباق، قوناقلیقدا نئجه داورانماغین یاخشی و مطلوب اولدوغونو اوشاقلا دانیشین و اوندان قایدالاری رعایت ائلهمگه سؤز آلین.
حج سازمانی خبر وئردی: حج تمتع اوچون شرایط آماده اولدو
یازار : میرزه عبدالصمد ملکی | بؤلوم : دین+0 به یه ن
حج و زیارت سازمانی عربستانلا توافقه یئتیشمک و تازا ایلین تمتع حجی اوچون شرایطین حاضر اولدوغوندان خبر وئردی. سازمانین دئدیگینه گؤره تازا ایلده 85 مین نفر بیزیم اؤلکهدن حجه مشرف اولاجاقلار.
سازمانین وئردیگی بیانیهده بئله گلیب: اؤلکهمیزین عزیز و مؤمن جماعتینین خدمتینه یئتیریریک کی بو سازمانین عربستانین مقاملاری ایله دانیشیقلاری نتیجهسینده، نظرده اولان انتظاراتین تأمین اولماسی و امنیتلی و عزتلی حجین اجراسی اوچون معظم رهبرلیک مقامی و اؤلکهمیزین مسئوللارینین تأکیدی اساسدا، اللهین کؤمگی و نظری ایله 1396-جی ایلین حج موسمی اوچون 85 مین نفر هموطنیمیزن مکهیه مشرف اولماسی اوچون شرایط یاراندی.
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab